หุ้นยุโรปเปิดร่วงยกแผง วิตกราคาน้ำมันติดลบ-“โควิด” กดดัน
หุ้นยุโรปเปิดร่วงยกแผง วิตกราคาน้ำมันติดลบ-"โควิด" กดดัน
หุ้นยุโรปเปิดร่วงยกแผง วิตกราคาน้ำมันติดลบ-"โควิด" กดดัน
21 เม.ย. 2563

ผู้สื่อข่าวรายงานว่า ตลาดหุ้นยุโรปเปิดตลาดวันนี้ร่วงลง เนื่องจากความกังวลเกี่ยวกับการติดเชื้อไวรัสโคโรนาสายพันธุ์ใหม่ (โควิด-19) และความผันผวนที่เกิดขึ้นในตลาดน้ำมัน หลังจากที่ราคาน้ำมัน WTI ร่วงลงปิดที่ระดับติดลบ
โดย ดัชนี Stoxx Europe 600 ร่วงลง 1.61% ดัชนี CAC-40 ตลาดหุ้นฝรั่งเศสเปิดวันนี้ที่ 4,467.49 จุด ลดลง 60.81 จุด, -1.34% ดัชนี DAX ตลาดหุ้นเยอรมนีเปิดวันนี้ที่ 10,519.44 จุด ลดลง 156.46 จุด, -1.47%
ทั้งนี้ สัญญาน้ำมันดิบเวสต์เท็กซัส (WTI) ตลาดนิวยอร์กปิดทรุดตัวลงสู่ระดับติดลบเป็นครั้งแรกเมื่อคืนนี้ (20 เม.ย.) เนื่องจากความกังวลเกี่ยวกับอุปสงค์น้ำมันที่ลดลงจากผลกระทบของไวรัสโควิด-19 ที่แพร่ระบาดทั่วโลก นอกจากนี้ ราคาน้ำมันยังถูกกดดันจากการที่คลังน้ำมันของสหรัฐกำลังกักเก็บน้ำมันใกล้เต็มความจุ ท่ามกลางภาวะน้ำมันล้นตลาด
ด้านสัญญาน้ำมันดิบ WTI ส่งมอบเดือนพ.ค. ร่วงลง 55.90 ดอลลาร์ หรือ 306% ปิดที่ -37.63 ดอลลาร์/บาร์เรล